

R E P U B L I K A H R V A T S K A

VUKOVARSKO-SRIJEMSKA ŽUPANIJA

 

 **OPĆINA TOMPOJEVCI**

 A. G. Matoša 9, 32238 Tompojevci

OPĆINSKI NAČELNIK

KLASA: 024-03/25-01/04

URBROJ: 2196-26-03-25-1

Tompojevci, 03. rujan 2025.

Na temelju članka 26. Zakona o sustavu strateškog planiranja i upravljanja razvojem Republike Hrvatske (″Narodne novine“ broj 123/17 i 151/22), članka 11. st.2. Uredbe o smjernicama za izradu akata strateškog planiranja od nacionalnog značaja i od značaja za JLP(R)S (″Narodne novine“ broj 37/23) i članka 48. Statuta Općine Tompojevci („ Službeni vjesnik“ Vukovarsko-srijemske županije broj 04/21 i 19/22) Općinski načelnik Općine Tompojevci dana 03. rujna 2025. godine donosi:

ODLUKU

o pokretanju postupka izrade Provedbenog programa Općine Tompojevci

za razdoblje 2025. - 2029. godine

Članak 1.

Ovom se Odlukom pokreće postupak izrade Provedbenog programa Općine Tompojevci za razdoblje 2025.-2029. godine (u daljnjem tekstu: Provedbeni program).

Članak 2.

Provedbeni program je kratkoročni akt strateškog planiranja kojim će se definirati posebni ciljevi za provedbu strateških i posebnih ciljeva za daljnji razvoj Općine Tompojevci u skladu s definiranim ciljevima Nacionalne razvojne strategije RH 2020-2030.

Članak 3.

Provedbeni program razvoja bit će usmjeren na definiranje osnovnih polazišta daljnjeg uravnoteženog razvoja Općine Tompojevci, utemeljenog na održivom i učinkovitom korištenju raspoloživih resursa, sukladno načelu partnerstva i suradnje te ostalim temeljnim načelima politike regionalnog razvoja.

Članak 4.

Općinski načelnik imenovao je lokalnog koordinatora za strateško planiranje koji će sudjelovati u cijelom postupku izrade Provedbenog programa i to ravnatelja Razvojne agencije TINTL, Alberta Vargu.

Članak 5.

O ovoj Odluci informirat će se javnost sukladno odredbama zakona o sustavu strateškog planiranja i upravljanja razvojem Republike Hrvatske, objavom na službenim stranicama Općine Tompojevci.

Članak 6.

Ova Odluka stupa na snagu danom donošenja i objavit će se u "Službenom vjesniku“ Vukovarsko-srijemske županije.

OPĆINSKI NAČELNIK

Milan Grubač